สุเมธ ตันติเวชกุล

สุเมธ ตันติเวชกุล (เกิด 26 สิงหาคม พ.ศ. 2482) ปัจจุบันดำรงตำแหน่งเป็นกรรมการและเลขาธิการมูลนิธิชัยพัฒนา และประธานกรรมการของบริษัท อมรินทร์ คอร์เปอเรชั่นส์ จำกัด (มหาชน) อดีตรองเลขาธิการสภาความมั่นคงแห่งชาติ อดีตนายกสภามหาวิทยาลัยธรรมศาสตร์

 ประวัติ 
สุเมธ เกิดเมื่อวันที่ 26 สิงหาคม พ.ศ. 2482 ที่ตำบลท่าราบ อำเภอเมืองเพชรบุรี จังหวัดเพชรบุรี เป็นบุตรอารีย์ ตันติเวชกุล อดีตรัฐมนตรีช่วยว่าการกระทรวงเกษตรและสหกรณ์ กับท่านผู้หญิงประสานสุข ตันติเวชกุล ต้นเครื่องพระกระยาหารไทยในพระตำหนักจิตรลดารโหฐาน

สุเมธเริ่มเข้าศึกษาในระดับประถมศึกษาที่โรงเรียนอัสสัมชัญ โดยศึกษาเพียงปีเดียว ก่อนย้ายมาศึกษาต่อที่วชิราวุธวิทยาลัยจนจบระดับชั้นประถมศึกษา จากนั้นเข้าศึกษาต่อระดับมัธยมศึกษาและอนุปริญญาที่ประเทศเวียดนามและประเทศลาว โดยได้รับทุนจากรัฐบาลฝรั่งเศส ต่อมาได้ไปศึกษาต่อในระดับอุดมศึกษาในคณะรัฐศาสตร์ของมหาวิทยาลัยในประเทศฝรั่งเศส โดยจบปริญญาตรีจากมหาวิทยาลัยเกรอนอบล์ จบปริญญาโทและปริญญาเอกจากมหาวิทยาลัยมงเปอลีเย นอกจากนี้ สุเมธยังได้รับประกาศนียบัตรอีก 2 ใบ ได้แก่ การพัฒนาเศรษฐกิจ EDI จากธนาคารโลก ณ กรุงวอชิงตัน ดี.ซี. สหรัฐอเมริกา และการวางแผนเศรษฐกิจ IIAP สถาบันบริหารระหว่างประเทศ ณ กรุงปารีส ประเทศฝรั่งเศส นอกจากนั้นยังเข้าศึกษาในวิทยาลัยป้องกันราชอาณาจักร (วปอ.) รุ่นที่ 28 และวิทยาลัยการทัพบก รุ่นที่ 23

ด้านครอบครัวสมรสกับรองศาสตราจารย์ คุณหญิงจินตนา ตันติเวชกุล อาจารย์ภาควิชาภาษาฝรั่งเศส มหาวิทยาลัยรามคำแหง มีบุตร 2 คน คือ นายณิชศีล และนายอรวัต ตันติเวชกุล

 การทำงาน 
 พ.ศ. 2513 เข้าทำงานที่กองวางแผนเตรียมพร้อมด้านเศรษฐกิจ สำนักงานคณะกรรมการพัฒนาการเศรษฐกิจและสังคมแห่งชาติ
 พ.ศ. 2523 รองเลขาธิการสภาความมั่นคงแห่งชาติ สำนักงานสภาความมั่นคงแห่งชาติ (สมช.)
 พ.ศ. 2524 – พ.ศ. 2536 ผู้อำนวยการสำนักงานเลขานุการคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) สำนักงานคณะกรรมการพัฒนาการเศรษฐกิจและสังคมแห่งชาติ
 พ.ศ. 2530 – พ.ศ. 2536 รองเลขาธิการคณะกรรมการพัฒนาการเศรษฐกิจและสังคมแห่งชาติ สำนักงานคณะกรรมการพัฒนาการเศรษฐกิจและสังคมแห่งชาติ
 พ.ศ. 2536 – พ.ศ. 2537 เลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สมัยที่ 1)
 พ.ศ. 2537 – พ.ศ. 2539 เลขาธิการคณะกรรมการพัฒนาการเศรษฐกิจและสังคมแห่งชาติ สำนักงานคณะกรรมการพัฒนาการเศรษฐกิจและสังคมแห่งชาติ และรักษาราชการแทนเลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริอีกตำแหน่งหนึ่ง
 พ.ศ. 2539 – พ.ศ. 2542 เลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สมัยที่ 2)
 พ.ศ. 2540 – พ.ศ. 2542 กรรมการร่างกฎหมาย คณะกรรมการกฤษฎีกา สำนักงานคณะกรรมการกฤษฎีกา
 พ.ศ. 2548 – พ.ศ. 2554 นายกสภามหาวิทยาลัยธรรมศาสตร์
 พ.ศ. 2531 – ปัจจุบัน กรรมการและเลขาธิการมูลนิธิชัยพัฒนา
 พ.ศ. 2554 – ปัจจุบัน ที่ปรึกษาคณะกรรมการยุทธศาสตร์เพื่อวางระบบการบริหารทรัพยากรน้ำ (กยน.) และ คณะกรรมการนโยบายน้ำและอุทกภัยแห่งชาติ (กนอช.)
 พ.ศ. 2566 – ปัจจุบัน ประธานกรรมการ และกรรมการอิสระ บริษัท อมรินทร์ คอร์เปอเรชั่นส์ จำกัด (มหาชน)

 รางวัลเกียรติคุณ 
 รางวัลบุคคลตัวอย่างประจำปี 2537
 รางวัลผู้บริหารราชการ ดีเด่น ประจำปี 2538
 รางวัลบุคคลผู้ประพฤติปฏิบัติตนชอบด้วยความซื่อสัตย์สุจริต
 รางวัลบุคคล ดีเด่นแห่งชาติ สาขาพัฒนาเศรษฐกิจ พ.ศ. 2541
วิทยาศาสตรดุษฎีบัณฑิตกิตติมศักดิ์ สาขาทรัพยากรธรรมชาติ มหาวิทยาลัยขอนแก่น ประจำปีการศึกษา 2541 
ได้รับปริญญาปรัชญาดุษฎีบัณฑิตกิตติมศักดิ์ สาขาวิชาจิตวิทยา ประจำปีการศึกษา 2552 จากมหาวิทยาลัยเกษมบัณฑิต

 หนังสือที่แต่ง 
 ใต้เบื้องพระยุคลบาท (2543)
 หลักธรรม หลักทำ ตามรอยพระยุคลบาท  (2549)
 ข้าแผ่นดินสอนลูก (2549)
 อะไรกันละหว่า? (2561)
 บันทึกนึกอร่อย (ตำรับสูตรอาหาร ท่านผู้หญิงประสานสุข ตันติเวชกุล) (2567)
 ชีวิตนี้ชะตาลิขิต (2567)
 กูละเบื่อ: แม้จะเบื่อ ก็มีเรื่องชวนคิดได้เสมอ (2568)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๑๙ ตอนที่ ๗ ข หน้า ๑, ๔ พฤษภาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๐๘ ง ฉบับพิเศษ หน้า ๔, ๒๙ พฤศจิกายน ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๔๘, เล่ม ๑๒๒ ตอนที่ ๒๒ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๑๑๗ ตอนที่ ๘ ข หน้า ๑, ๒ พฤษภาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชรุจิ, เล่ม ๑๐๙ ตอนที่ ๕๕ ง ฉบับพิเศษ หน้า ๘, ๒๗ เมษายน ๒๕๓๕ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๕ ตอนที่ ๑๐๔ ง ฉบับพิเศษ หน้า ๓๕, ๒๙ กันยายน ๒๕๒๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและจักรพรรดิมาลา, เล่ม ๑๑๓ ตอนที่ ๔ ข หน้า ๓๖๑, ๑๕ มีนาคม ๒๕๓๙
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี ประจำปี ๒๕๓๐, เล่ม ๑๐๔ ตอนที่ ๒๔๖ ง หน้า ๘๑๙๕, ๑ ธันวาคม ๒๕๓๐

 อ้างอิง 

 แหล่งข้อมูลอื่น
 เครือซีเมนต์ไทย

หมวดหมู่:บุคคลที่เกิดในปี พ.ศ. 2482
หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอเมืองเพชรบุรี
หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:ศิษย์เก่าจากมหาวิทยาลัยเกรอนอบล์
หมวดหมู่:ศิษย์เก่าจากมหาวิทยาลัยมงเปอลีเย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:บุคคลผู้ได้รับรางวัลครุฑทองคำ
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น
หมวดหมู่:บุคคลจากโรงเรียนวชิราวุธวิทยาลัย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยเกษมบัณฑิต
หมวดหมู่:ผู้ได้รับปริญญากิตติมศักดิ์จากมหาวิทยาลัยพะเยา
หมวดหมู่:ประธานบริษัทชาวไทย
หมวดหมู่:ผู้ได้รับเหรียญราชรุจิ ร.จ.ท.9